RESOLUCIÓN do 23 de novembro de 2020 pola que se conceden as axudas para o rescate de proxectos de investigación galegos presentados á convocatoria de expresións de interese do ISCIII para o financiamento de proxectos de investigación sobre o SARS-CoV-2 e a enfermidade COVID-19 con cargo ao Fondo COVID-19, susceptible de financiamento Feder no marco do programa operativo Feder Galicia 2014-2020.
Axencia Galega de Innovación — III. Outras disposicións — 03/12/2020

Mediante a Resolución do 5 de agosto de 2020, da directora da Axencia Galega de Innovación, aprobáronse as bases reguladoras e a convocatoria para a concesión de axudas para o rescate de proxectos de investigación galegos presentados á convocatoria de expresións de interese do Instituto de Salud Carlos III (ISCIII) para o financiamento de proxectos de investigación sobre o SARS-CoV-2 e a enfermidade COVID-19 con cargo ao Fondo COVID-19, susceptible de financiamento Feder no marco do programa operativo Feder Galicia 2014-2020 (código de procedemento IN845D); esta resolución foi publicada no
Diario Oficial de Galicia
núm. 170, do 24 de agosto.
O artigo 4 da resolución de convocatoria establece os requisitos que deben cumprir as entidades beneficiarias para poder optar ás axudas. O artigo 6 establece o prazo de presentación de solicitudes de axuda.
As solicitudes que resultaron admitidas foron obxecto dun proceso de avaliación segundo os criterios de valoración establecidos no artigo 18 das bases reguladoras.
A comisión de selección prevista no artigo 17 da convocatoria reuniuse o día 4 de novembro de 2020 e elaborou unha relación por orde decrecente de puntuación das solicitudes que cumpren as condicións administrativas e técnicas para adquirir a condición de beneficiario, así como os seus custos subvencionables, de acordo co crédito dispoñible para esta convocatoria de axudas, que é de 3.000.000 €, distribuídos en tres anualidades (2020, 2021 e 2022).
Unha vez realizada a instrución do procedemento e á vista do informe emitido pola comisión de selección e da proposta do órgano instrutor, de acordo co disposto nos artigos 16 e 20 das bases reguladoras,
1. Conceder as axudas, coa intensidade máxima prevista no artigo 3 das bases reguladoras, do 100 % do investimento subvencionable, ás entidades seleccionadas que figuran no anexo I desta resolución, ordenadas por tipoloxía de entidade beneficiaria e por orde decrecente de puntuación sobre un máximo de 20 puntos.
O artigo 2 da convocatoria de axudas establecía o seu financiamento coa distribución de fondos entre aplicacións orzamentarias, entre anualidades e entre tipoloxías de entidades beneficiarias. Por Resolución da Axencia Galega de Innovación do 5 de novembro de 2020, reaxustouse a devandita distribución de fondos de acordo co número de proxectos que se conceden por tipo de entidade beneficiaria e coa duración destes. Así, o importe total das axudas concedidas é de 2.973.741,07 €, con cargo ás aplicacións orzamentarias que se recollen no seguinte cadro, segundo a natureza da entidade beneficiaria:
2. Denegar as solicitudes que acadaron unha valoración inferior a 11 puntos, por non dispoñer de crédito suficiente para o seu financiamento. Estas solicitudes relaciónanse no anexo II por orde decrecente de puntuación.
As axudas concedidas están cofinanciadas no marco do programa operativo Feder 2014-2020 de Galicia, dentro do eixe 1: «Potenciar a investigación, o desenvolvemento tecnolóxico e a innovación», prioridade de investimento 1.2: «O fomento do investimento empresarial en I+i, o desenvolvemento de vínculos e sinerxías entre as empresas, os centros de investigación e desenvolvemento e o sector do ensino superior, en particular, mediante o fomento do investimento no desenvolvemento de produtos e servizos, a transferencia de tecnoloxía, a innovación social, a innovación ecolóxica, as aplicacións de servizo público, o estímulo da demanda, a interconexión en rede, as agrupacións e a innovación aberta a través dunha especialización intelixente, e mediante o apoio á investigación tecnolóxica e aplicada, liñas piloto, accións de validación precoz dos produtos, capacidades de fabricación avanzada e primeira produción, en particular, en tecnoloxías facilitadoras esenciais e difusión de tecnoloxías polivalentes; obxectivo específico 1.2.3: «Fomento e xeración de coñecemento de fronteira e de coñecemento orientado aos retos da sociedade, desenvolvemento de tecnoloxías emerxentes», e actuación CPSO (Criterios e Procedementos de Selección de Operacións): 1.2.3.4. «Proxectos de I+D+i que fomenten a capacidade de resposta á crise sanitaria provocada pola COVID-19».
O pagamento destas axudas realizarase conforme o establecido no artigo 29 da resolución de convocatoria.
Para a xustificación da subvención deberá presentarse a documentación indicada nos artigos 26, 27 e 28 da resolución de convocatoria nos prazos establecidos no seu artigo 25.
Contra esta resolución, sen prexuízo de que os interesados poidan exercer calquera outro que consideren procedente, poderán interpor recurso de alzada perante o presidente da Axencia Galega de Innovación no prazo dun mes, que comezará a contar a partir do día seguinte ao da publicación desta resolución no
Diario Oficial de Galicia
, segundo o disposto nos artigos 121 e 122 da Lei 39/2015, do 1 de outubro, do procedemento administrativo común das administracións públicas.
Santiago de Compostela, 23 de novembro de 2020